《秋兴》
清代·仝轨

一年强半已天涯，入眼南鸿影欲斜。青桂雨迟初著蕊，紫薇秋晚尚开花。

病夫颇厌通侯菜，久客难分小妇茶。道是薄寒人又中，模糊无梦不还家。

作者简介：河南郏县人，字本同。少时即知名，康熙四十四年举人。施闰章、王士禛均盛称其诗文。主大梁书院讲席，学者称平山先生。有《夔园》、《真志堂》等集。